Tallinna Muusika- ja Balletikool

Tallinna Muusika- ja Balletikool (lühend MUBA) on Tallinnas Haridus- ja Teadusministeeriumi haldusalas olev riigikool, mis alustas tegevust 1. septembril 2022, kui liideti Tallinna Muusikakeskkool, Georg Otsa nimeline Tallinna Muusikakool ja Tallinna Balletikool.Tallinna Muusika- ja Balletikool. Haridus- ja Teadusministeeriumi veebisait.

Kolme kooli ühendamisel loodi ühe õppeasutusena tegutsev kutseõppeasutus ja gümnaasium.

 Koolihoone 
Kool asub selleks spetsiaalselt ehitatud õppehoones Tallinnas aadressil Pärnu maantee 59. Samal kinnistul asus kuni 2018. aastani Tallinna Ülikooli ühiselamu, mis lammutati. Õppehoone projekteeris mainekas Austria arhitekt Thomas Pucher, kes võitis 2011. aastal toimunud arhitektuurivõistluse. Koolikompleksis on peale klassi- ja harjutusruumide veel mitu saali, õpilaskodu, stuudio, ujula ja sisehoov.

 Juhtimine 
Aastatel 2018–2020 oli kooli asutav direktor Eero Raun. Alates 2. maist 2021 oli Tallinna Muusika- ja Balletikooli direktor Timo Steiner, varasem Tallinna Muusikakeskkooli direktor.Tallinna Muusika- ja Balletikooli direktoriks saab Timo Steiner. Haridus- ja Teadusministeeriumi veebisait, 14. aprill 2021. 

2025. aasta novembri alguses jõudis avalikkuse ette, et MUBA-s on suured sisemised konfliktid, ja 26. novembril 2025 teatas direktor Steiner, et lahkub 21. detsembrist omal soovil ametist.

Haridus- ja teadusministeeriumi korraldatud avalikul konkursil valiti 27. veebruaril 2026 Tallinna Muusika- ja Balletikooli ehk Muba direktoriks Piret Rips, kes asub ametisse 1. aprillil 2026. 

Alates 2021. aasta septembrist kuuluvad kooli juhtmeeskonda neli õppejuhtiTallinna muusika- ja balletikool otsib juhtmeeskonda. ERR, 8. juuli 2021.Tallinna Muusika- ja Balletikooli veebisait.:

 klassikalise muusika õppejuht – Reet Käärik 
 rütmimuusika õppejuht –  Ivi Rausi-Haavasalu 
 balleti õppejuht – Kaie Kõrb 
 üldhariduse õppejuht – Heli Tohver

 Vaata ka
Tallinna Muusika- ja Balletikooli sümfooniline puhkpilliorkester

 Viited 

 Välislingid 

 Tallinna Muusika- ja Balletikooli veebisait

Kategooria:Tallinna koolid
Kategooria:Eesti kutsekoolid
Kategooria:Eesti muusikakoolid
Kategooria:Balletikoolid
Kategooria:Eesti ballett